Ernst Gustaf von Willebrand

Ernst Gustaf von Willebrand, III (19. elokuuta 1751 Karuna – 25. kesäkuuta 1809 Turku) oli suomalainen kenraali. Hän toimi Turun ja Porin läänin maaherrana vuosina 1790–1806 ja oli sen jälkeen koskenperkauskomission puheenjohtajana.

Historia 
Alikapteenin poika von Willebrand toimi sotilasurallaan 1788–1790 Kustaa III:n sodassa sota-asioiden valtiosihteerinä. Hänet ylennettiin kenraalimajuriksi vuonna 1792 ja hän sai vapaaherran arvon 1806.

Von Willebrand omisti Jokioisten kartanon ja rakennutti sen päärakennuksen. Hän perusti kartanoon verkatehtaan, johon hän hankki vuonna 1800 Suomen ensimmäiset karstaus- ja kehruukoneet, ja vuonna 1804 rautaruukin. Von Willebrand omisti myös sahoja, myllyjä ja laivoja sekä perustamastaan Turun tupakkatehtaasta osake-enemmistön. Hän oli Suomen Talousseuran ja Turun Soitannollisen Seuran puheenjohtaja ja vuonna 1808 Suomen lähetyskunnan jäsen. Von Willebrand alkoi heti 1808 luoda kauppasuhteita venäläisten kanssa. Aatelissäädyssä hän oli sukunsa edustaja Porvoon valtiopäivillä 1809.

Vanhemmat olivat: Ernst Gustaf von Willebrand, II ja Sofia Catharina Jägerhorn af Spurila, Puoliso: Vendla Gustava von Wright: heillä oli kahdeksan lasta.

Kunnianosoitukset

Ritarikunnat 
   Pyhän Annan ritarikunta (I. luokka) ritarimerkki olkanauhalla, Suomen lähetyskunta 1808.

Katso myös 
 Willebrand-suku

Henkilön muoto- ja valokuvia 
 Finna.fi kuvaaineisto - WSOY valokuva: (Ernst Gustaf von Willebrand) Viitattu 7.1.2023

Lähteet

Kirjallisuutta 

 E. Aaltonen, 1931. Jokioinen 1631–1931. Juhlajulkaisu. (uusi painos: Forssan kustannus,1985)

Viitteet 

Turun ja Porin läänin maaherrat
Suomalaiset kenraalit
Suomalaiset aateliset
Suomen lähetyskunta 1808
Suomen suuriruhtinaskunnan aatelissäädyn valtiopäivämiehet
Porvoon valtiopäivät
Vuonna 1751 syntyneet
Vuonna 1809 kuolleet